上海滨江森林公园

上海滨江森林公园，勒拉上海市浦东新区高桥镇，是黄浦江、长江、东海三夹水个地方，一期前身是全市头一隻“五七干校”做出来个三岔港苗圃。一期勒拉2007年3月28号对外开放；二期2021年12月31号开放，两期加勒一淘占地约241公顷。2021年7月1号开始，上海滨江森林公园免费对外开放。

 布局 
 公园一期 

一期公园来勒苗圃基础丄改造，设计原则是移出过密个单一树种、引入其他地域乡土树种，保留部分自然生长形成个植物群落，根据景观需要调整布局。一期主入口来勒南侧，从南向北树个密度越来越大，景观由城市向郊野过渡。公园除开原有水体，来勒公园中部增设小个人工湖，西北部设置浅水湿地，种水生植物。公园西南部有特色植物区，集中种杜鹃、蔷薇、木兰三类植物。公园北部是生态林保护区，保留本来个苗圃，适当微调形成生态景观；东部是果园区，来勒秋天会得开放畀游客采橘子。按照防汛要求，沿江区域个观景平台最低离水还远开5米多，当中隔隻消波块。一期本来设计用太阳能灯具、风力发电装置咾啥个设施节能，因为资金问题呒没做。

 公园二期 

二期公园本来並呒没啥树个，设计中外圈是生态防护林，里向主要是稀疏树林搭仔草坪。二期公园拢总分成功七隻区域，比方讲花海种植区、房车营地区、草坪露营区咾啥个。公园里向个历史保护建筑“杨氏老宅”整体保留，周边布置江南庭院景观，叫“滈园”。公园中央设有大型个人工湖。

 交通 
公园门口只有外高桥1路箇一条公交线路。

 参考 

 外部链接 
 公园官网（存档备份）
Category:浦东新区公园